EINA! | Projekte | Woes - Kreatiewe platform vir Afrikaans
Tuis > Projekte > EINA!
Die tema vir hierdie week se Vandag in Woorde is EINA. Dis ’n woord wat ouers baie vroeg in hulle babas se lewens gebruik. Dit word sommer ’n naamwoord as mamma sê: ‘kom hier dan soen ek daai EINA beter!’
Dis ’n woord wat dwarsdeur ons lewens met ons hand aan hand loop. As jy sewe is en die tandarts besoek is EINA in jou gedagtes. Of wanneer jy jou knie nerfaf val in die grondpad. Wanneer jy bietjie groter is kom EINA op die rugbyveld voor. Of wanneer jou langeraat verstuit raak deur ’n netbalbal, is ‘EINA f f f verdomp’ op jou lippe. Of daai bloemieng harde krieket- en hokkiebal. Dis waar my sinkplaat maermerries vandaan kom. Of met die rottang in die hoof se kantoor, toe kinders nog kinders was.
Daar is baie EINA’S in die lewe wat geen sigbare letsels of blou kolle laat, waarmee jy later simpatie kan afpleit nie. Die blou kolle van ’n EINA in die hart, siel of gemoed is egter van die heel moeilikste EINA’S om te oorleef. Sommige van daai EINA’S gaan saam met mense kis toe.
Tog is ’n EINA-storie soms van die mees komiese vertellings wat ek al gelees het. Dalk omdat ek dit so werklik in my verbeelding kan voorstel en beleef.
Is jou EINA vandag skreeusnaaks, pynlik of hartverskeurend tragies, vertel ons hierdie week daarvan in jou gedig, rubriek, artikel of liriek. ’n Gorrel is ook reg, vertel net!
Mag daar nie een nuwe EINA in hierdie week opdoem nie.
Titel: As jy skerp is...
Titel: ‘n Hart vol eina
Titel: Soveel rou sere waaroor die rowe nie wil groei
Titel: Ek sal jou eina's dokter!
Titel: Sê my...
Titel: Obsessie 2
Titel: Tyd 2
Titel: Ek wil iets mooi seermaak
Titel: Die blou-pers griffels oor jou lyf
Titel: Die einde
Titel: Gertjie is baie goed
Titel: eina is die woord
Titel: Tussen eina en amen
Titel: Slim- [en slimmer] horlosies
Titel: Toon Eina
Titel: Nog steeds kan ek nie kla nie.
Titel: Vandag in Woorde: EINA!